„Sveti Jakov" preusmjerava ovdje. Za ostala značenja, v. Sveti Jakov (razvrstavanje).

**Jakov Zebedejev (stariji)** jedan je od Isusovih dvanaest apostola.

Njega se naziva Jakov Zebedejev (stariji), da bi ga se razlikovalo od Jakova Alfejeva (mlađega), koji je također jedan od apostola. Sin je Zebedeja i Salome, njegov brat Ivan je apostol i evanđelist. Prema Evanđelju po Marku (Mk 1,19-20) i Mateju (Mt 4,21-22), Jakov, Ivan i njihov otac Zebedej u lađi su krpali mreže, kada ih je Isus pozvao da ga slijede. Oni su među prvim učenicima, koji su slijedili Isusa. Prema Evanđelju po Marku (Mk 3,17), zvali su ih "Boanerges" ("Sinova Groma"). Jakov je bio u krugu najbližih Isusovih učenika zajedno s apostolima Ivanom i Petrom. Oni su prisustvovali Isusovom preobraženju na gori Tabor. Prisustvovao je i uskrsnuću Jairove kćeri, Isusovoj muki u getsemanskom vrtu. Imao je naglu narav što se vidi u zgodi iz Isusova života, kada ga negostoljubivi Samarijanci ne htjedoše primiti. "Kad to vidješe učenici, Jakov i Ivan, rekoše: "Gospodine, hoćeš li da zapovjedimo ognju da siđe s neba i da ih uništi?" Isus se okrenu pa ih ukori. I odu u drugo selo" (Lk 9,54-56). U Djelima apostolskim je zapisano, da je kralj Herod Agripa I. dao pogubiti Jakova mačem (Dj 12,1-2). Tako je on prvi apostol, koji je umro mučeničkom smrću.

Apostol Jakov stariji zaštitnik je Španjolske. Njegove relikvije čuvaju se u španjolskom gradu Santiagu de Compostela (Santiago znači Jakov), koji se smatra trećim najsvetijim gradom Rimokatoličke Crkve, poslije Jeruzalema i Rima. Tradicionalno hodočašće na Jakovljev grob naziva se "Put Svetog Jakova". Tijekom cijelog srednjeg vijeka, Santiago de Compostela je bilo vrlo popularno hodočasničko odredište, no kasnije je zanimanje oslabilo. U današnje vrijeme ponovo mu se vraća popularnost. Godine 2004. bilo je 179 944 hodočasnika.

U afričkoj državi Kongo, blagdan sv. Jakova je središnji blagdan. Portugalski mornari i diplomati, prenijeli su štovanje, koje se duboko ukorijenilo, nakon širenja kršćanstva u Kongu krajem 15. stoljeća. Slično je u mnogim srednjoameričkim državama kao što su: Haiti, Portoriko, Gvatemala, Nikaragva.

Galerija
--------

* Carlo Crivelli: Portret sv. Jakova, na plaštu se vidi školjka Jakobova kapicaCarlo Crivelli: Portret sv. Jakova, na plaštu se vidi školjka Jakobova kapica
* El Greco: Sveti Jakov starijiEl Greco: Sveti Jakov stariji
* Caravaggio: Sveti Jakov starijiCaravaggio: Sveti Jakov stariji
* Camillo Rusconi: Kip sv. Jakova u Lateranskoj baziliciCamillo Rusconi: Kip sv. Jakova u Lateranskoj bazilici
* Križ sv. JakovaKriž sv. Jakova
* Put Svetog JakovaPut Svetog Jakova
* Katedrala sv. Jakova u Santiago de CompostelaKatedrala sv. Jakova u Santiago de Compostela
* Katedrala sv. Jakova u ŠibenikuKatedrala sv. Jakova u Šibeniku

Unutarnje poveznice
-------------------

* Put Svetog Jakova
* Santiago de Compostela

Izvori
------

1. ↑  „Archive copy". Arhivirano iz originala na datum 2011-09-24. Pristupljeno 2010-09-14.
2. ↑

Vanjske veze
------------

***Jakov Zabedejev (stariji)*** na Wikimedijinoj ostavi

* Ohridski prolog za 30. april (13. maj) (`sh`)

| * p
* r
* u
Isusovi apostoli |
| --- |
| Pisci evanđelja | Ivan / Jovan • Matej • Marko • Luka |
| Ostali | Petar • Andrija • Jakov • Filip • Bartolomej • Toma • Jakov Alfejev • Šimun Zelot • Tadej • Juda |